Ընդամենը օրեր առաջ լաբորատորիան եզրակացություն էր կայացրել այն մասին, որ դեղձենիներին վնաս տվողը կալիֆորնիական վահանակիրն է։ Սակայն նախարարությունում մտահոգված են աղետի մասշտաբներով եւ առայժմ չեն շտապում հնարավոր այլ պատճառներ բացառել։ Մասնավորապես, հաշվի առնելով, որ Դեբեդի ջուրն աղտոտված է հանքարդյունաբերական արտանետումներով, Գյուղատնտեսության նախարարությունում մտադիր են ավելի մեծ եւ խորը հետազոտություն իրականացնելու։